hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy fr hy es es tr en en hy hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Շահգալդյանը մի քանի անգամ դատապարտվել է հափշտակությունների համար՝ հեռախոսներ, դրամական միջոցներ, հեծանիվի գողության: Ունի հոգեկան խնդիրներ: Օրենքով պետք է լինի հոգեբույժի հսկողության տակ և ստանա համապատասխան հոգեմետ դեղամիջոցներ:
Սակայն «Նուբարաշեն» ՔԿՀ ղեկավարությունը անտեսում է դատապարտյալի պահանջներն ու իրավունքները: Իրեն հասանելիք դեղերը Շահգալդյանին, իր իսկ վկայությամբ տրամադրվում են միայն հերթական ինքնավնասումն իրագործելուց հետո:
«Փրթում, պրծնում եմ, ասում ա՝ առ, վեկալ էս դեղը, ես բայց դրանից հետո էլ չեմ վեկալում: Այսինքն, իրանք թքած ունեն կալանավորի առողջության վրա: 10-15 օր առաջ ա մարդ մահացել: Ինքն էլ էր դեղ ստանում, Կարենը՝ Չարենցավանից, չէին տալիս, ասում էր, որ կախվելու եմ, կախվեց, մեռավ մարդը: Իրանք ուզում են, որ ես ուղղակի չմեռնեմ, էդքան բան: Վարչությունից մարդ էր եկել, դատախազ Խաչատրյանը: 40 ասեղ կուլ տալու պահով: Ինձ կանչել ա, ընդունել ա, ասում ա՝ սկոռին որ եկել ա, խի՞ չես գնացել հիվանդանոց: Ասում եմ՝ որովհետեւ տանում են, նկարում են, տեսնում են, որ ստամոքսիս մեջ ա, ոչ մի բան չեն անում, ասում են՝ գնա, բամբակ կեր ու աղոթի: Ասում ա՝ խի դու ուզո՞ւմ ես, որ ապերացիա անեն: Ասում եմ՝ բա ո՞նց չեմ ուզի, 40 հատ ասեղ ա ստամոքսիս մեջ», — ասել էր դատապարտյալը:
Forrighst.am-ին նա օրեր առաջ տեղեկացրել էր, որ 40 ասեղներ է կուլ տվել, իսկ քրեակատարողական ծառայությունից, մեր հարցմանն ի պատասխան տեղեկացրել էին, որ Շահգալդյանի որովայնի ռենգեն հետազոտությամբ 4 ասեղ է հայտնաբերվել:
Ինքնավնասման պատճառն այն էր, որ բերդի բուժմասը Շահգալդյանին չէր տրամադրել հասարակ դիմեդրոլ:
Մենք դիմել էինք քրեակատարողական ծառայություն, պարզաբանում պահանջելով դեպքի կապակցությամբ: ՔԿԾ-ից պարզաբանել էին, որ Սամվել Շահգելդյանը հրաժարվել է բուժօգնությունից:
«Մարտի 6-ի երեկոյան հայտարարել է, որ կատարել է ինքնավնասում 40 ասեղ կուլ տալու եղանակով: Սակայն նույն օրը կանչված շտապօգնության ծառայությունից վերջինս հրաժարվել է, պարզաբանումներ չի ներկայացրել, հայտարարել է, որ հրաժարվում է հետագա ընդունելություններից: Հաջորդ օրը՝ մարտի 7-ին, Ս. Շահգելդյանը «դիմեդրոլ տեսակի դեղահաբ չտրամադրելու» պատճառաբանությամբ կատարել է ինքնավնասում ձախ նախաբազկի հատվածում (ըստ բժշկական ստորաբաժանման տեղեկանքի՝ կատարել է քերծվածքներ առավելագույնը մաշկի մակարդակով): Կրկին հրաժարվել է բժշկական օգնությունից… Մարտի 8-ին Ս. Շահգելդյանը բանավոր հայտարարել է, որ կուլ է տվել ասեղ նորից նույն պատճառաբանությամբ: Կանչվել է շտապօգնություն, դատապարտյալը տեղում զննվել է, և նրան ցուցաբերվել է բժշկական օգնություն: Ժամը 07.00-ի սահմաններում, տեղափոխվել է «Էրեբունի» բժշկական կենտրոն: Ըստ «Էրեբունի» բժշկական կենտրոնի կողմից տրված տեղեկանքի՝ ռենտգեն հետազոտության արդյունքում պարզվել է, որ Ս. Շահգելդյանի ստամոքսի պրոյեկցիայով վիզուալիզացվում է բարակ և կարճ մետաղական ինտենսիվության թվով 4 հատ օտար մարմին», — հայտնեցին ՔԿԾ-ից, վստահեցնելով, որ դատապարտյալ Սամվել Շահգելդյանը գտնվում է ինտենսիվ հսկողության տակ, «հոգեբանների կողմից պարբերաբար կատարվում են ընդունելություններ, տարվում են համապատասխան հոգեբանական խորհրդատվական աշխատանքներ»:
Երեկ բերդի տաքսոֆոնից Սամվել Շահգալդյանը կրկին մեզ զանգահարեց և հայտնեց, որ քրեակատարողական ծառայությունը բացահայտ ստեր է տարածում:
«Ես հիմա բրիտվեք եմ կուլ տալիս: Նրանք ստից գրեցին, որ յանիմ, ես դինամիկ հսկողության տակ եմ, բայց ոչ մեկ չեկավ, ոչ մի օպերացիա չարևեցին, կես լիտր արյունը ձեռքիցս չռռացել է, ասում են՝ թեթև խազեր են ձեռքի վրա: Գրել են, որ ինձ հոգեբաններ են այցելել, եսիմ ինչեր են արել, սաղ սուտ ա: Դե հիմա բրիտվեքը կուլ կտամ, թող էսօր գան, տեսնեն թեթև խազերը ձեռքիս վրա: Էստեղ սաղին խոշտանգում են, բոլորը խնդիրներ ունեն, ուղղակի շատերը չեն խոսում», — նշեց Սամվելը:
Նրա հարազատները տրամադրեցին մարտի 12-ին «Էրեբունի» ԲԿ-ի ռենտգեն- ախտորոշմանում բաժանմունքում արված զննության եզրակացությունը, որի համաձայն Շահգելդյանի ստամոքսում հայտնաբերվել է երեք «տափակ օտար մարմին», 2,5 և 1,85 և 1,6 սմ երկարությամբ:
Դատապարտյալին վիրահատական միջանտություն երեկ ժամը 20.00 դրությամբ չի ցուցաբերվել: Նրա ինքնազգացողությունը վատ է:
Հ.Գ. Քրեակատարողական ծառայության համար պաշտոնական սուտ  տարածելը ավանդույթ է դարձել: Կեղծ տեղեկատվության տարածումը  «Նուբարաշեն» ՔԿՀ-ում տիրող բացիթողի վիճակը քողարկելու միակ ձևն է: Բաց է մնում նաև հարցը, թե ինչու են դատապարտյալների մոտ հայտնվում արգելված իրեր՝ ասեղներ, ածելիներ, այլ կտրող ծակող գործիքներ, ինչը արգելված է օրենքով:
Նախորդ նյութըՀայաստանն առաջիկայում թերևս կդիմի ՄԽ համանախագահությանը Ադրբեջանի հետ խաղաղության բանակցություններ նախաձեռնելու հարցով. ԱԳՆ
Հաջորդ նյութը4 մահ, 17 նոր դեպք․ կորոնավիրուսը ՀՀ–ում
Իշխանասարի մոտ զոհված Գևորգ Հայրապետյանը 4 անչափահաս տղաների հայր էր, և սպասում էր հինգերորդին
«Եռաբլուր»-ի միջադեպի պատասխանատվությունը Փաշինյանն է կրելու, եթե պատժվողներ չլինեն
«Եռաբլուր»-ում մարմնական վնասվածքներ ստացած հինգ մայրեր հանցագործության մասին հաղորդում են ներկայացրել
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Հայկական Կարմիր խաչի ընկերությունն արձագանքում է ներքին տեղահանված անձանց մարդասիրական կարիքներին
Դատավոր Ալեքսանդր Ազարյանը հրաժարականի դիմում է ներկայացրել․ նրա լիազորությունները դադարեցվել են
Edit with Live CSS
Write CSS OR LESS and hit save. CTRL + SPACE for auto-complete.